Diari Oficial de la Generalitat Valenciana


Sumari del DOGV 6194, del 28-01-2010 (2009/14293)

Notificació de la sentència dictada en el judici ordinari 000589/2007.
----------------------------------------------------------------------

### Dades del document

Número de DOGV
:   6194

Data del DOGV
:   28-01-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2009/14208


Data del document
:   20-10-2009

Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el judici ordinari 000589/2007. [2009/14937]  
En el judici a què es fa referència s'ha dictat la resolució que literalment és com segueix:   
«Sentència núm.   
Magistrada-jutgessa que la dicta: Lidia María Paloma Montaño  
Lloc: Dénia  
Data: 4 de febrer de 2009   
Part demandant: Jesús Ibáñez Hernando  
Advocat: José Alberto Torres Martínez  
Procurador: Pedro Ruano, Miguel Ángel   
Part demandada: Anthony Morton Watson i Rita Ann Watson, en situació de rebel·lia processal.   
Objecte del judici: reclamació d'una quantitat   
Antecedents de fet   
Primer. El procurador esmentat, en representació de qui també es diu més amunt, formula demanda, contra qui també s'hi expressa; en què després d'exposar els fets en els quals basava les seues pretensions i al·legar els fonaments de dret, sol·licitava que es dictara sentència estimant íntegrament aquesta demanda i comdemnara la part demandada a les pretensions que consigna en la pètita de la demanda.   
Segon. Una vegada admesa a tràmit la demanda, s' acorda donar-ne trasllat, amb citació a qui es demanda en el termini previst en la llei, i atès que no hi va comparèixer va ser declarat en rebel·lia.   
Tercer. Celebrada l'audiència prèvia, es va proposar una prova que es va practicar el dia de la vista, amb el resultat que consta a les actuacions, després de la qual queden les actuacions vistes per a sentència.   
Quart. En la tramitació d'aquest procediment s'han observat totes les prescripcions i formalitats legals.   
Fonaments de dret   
Primer. És principi general en dret que les normes estableixen conseqüències jurídiques partint d'un supòsit de fet que observen de manera general. L'aplicació de la norma pel jutge exigeix que s'haja provat en el plet el supòsit de fet. Es podrà tenir raó o no, però si no es demostra, no s'assolirà processalment el resultat favorable. Així mateix és principi general que les al·legacions de les parts no són suficients per a establir l'existència del supòsit de fet. És necessària una activitat posterior probatòria per a confirmar les afirmacions fetes per les parts en les seues al·legacions. La incompareixença del demandat rebel no significa, sense més, admissió dels fets als quals es refereix la demanda, si no és emparada per una prova dels fets. En el cas present, l'actor presenta documentació suficient que no és impugnada pel demandat i que acredita l'existència del deute a favor seu, que puja a 5.000 euros de principal, com a conseqüència de la relació contractual entre actora i demandada, per la qual la demandada, com a compradora, va retindre la quantitat de 5.000 euros del preu de venda de l'habitatge objecte de l'obligació, per a l'obtenció de la cèdula d'habitabilitat, i es va comprometre a tornar al venedor, avui actor, aquesta quantitat una vegada haguera obtingut la cèdula, sense que s'haja produït aqueixa entrega fins el moment actual.   
Així mateix queda constància en les interlocutòries que s'ha practicat la citació al demandat en la seua persona en la forma addient , sota les advertències legals en cas d'incompareixença.   
Segon. En matèria d'interessos, i per aplicació de l'article 576 de la Llei d'Enjudiciament Civil, ha d'aplicar-se un interés anual igual a l'interés legal dels diners, incrementat en dos punts computats des de la data de notificació d'aquesta sentència fins que siga totalment executada.   
Tercer. En matèria de costes i per aplicació del criteri objectiu del venciment d'acord amb l'article 394 de la Llei d'Enjudiciament Civil, procedeix condemnar el demandat al pagament d'aquestes.   
Dispositiva   
Estime la demanda interposada per la representació de Jesús Ibáñez Hernando contra Anthony Morton Watson i Rita Ann Watson, en situació de rebel·lia processal, i condemne el demandat a abonar a l'actor la quantitat de 5.000 euros de principal, més un interés anual igual a l'interés legal dels diners incrementat en dos punts computats des de la data de notificació d'aquesta sentència, i que siga totalment executada. Tot això, amb la condemna expressa en les costes al demandat.   
Notifiqueu aquesta sentència a les parts.  
Manera d'impugnació: mitjançant un recurs d'apel·lació davant l'Audiència Provincial d'Alacant. El recurs es prepararà mitjançant un escrit que cal presentar en aquest jutjat dins el termini de cinc dies hàbils, comptadors des de l'endemà de la notificació, limitat a esmentar la resolució objecte d'apel·lació i on es manifeste la voluntat d'interposar-hi un recurs, indicant-hi els pronunciaments que s'impugnen.  
Aquesta és la sentència que pronuncie, mane i firme».   
Atés que es desconeix el domicili o la residència actuals de la part demandada , mitjançant la provisió de 20 d'octubre de 2009, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del jutjat per a portar a efecte la diligència de notificació a Anthony Morton Watson i Rita Ann Watson.  
Dénia, 20 d'octubre de 2009.- La secretària judicial: Liliana Anduix Serra.